b'\n_START_ARTICLE_\nUlysses Grant Dailey\n_START_PARAGRAPH_\nSi Ulysses Grant Dailey (1885-1961) ay isang Amerikanong maninistis o siruhano, manunulat, at guro. Siya ang isa sa mga unang negro o taong kulay-itim ang balat na kinilala sa larangan ng panggagamot. Noong 1949, ginawaran siya ng Kapulungan ng mga Kinatawan ng Pambansang Asosasyong Pangmedisina ng Parangal sa Kinikilalang Paglilingkod (Distinguished Service Award).\n_START_SECTION_\nTalambuhay\n_START_PARAGRAPH_\nIpinanangank si Dailey sa Donaldsonville, Louisiana. Tinanggap niya ang kanyang pagkaduktor ng medisina mula sa Pamantasang Hilagang-Kanluran (o Northwestern University) noong 1906. Itinatag niya ang Ospital at Sanitaryo ni Dailey (Dailey Hospital and Sanitarium) noong 1926. Naging pangunahing siruhanong tagapangalaga ng Ospital ng Provident sa Tsikago, Ilinoy mula 1933 hanggang 1952. Nagkaroon siya ng mga takdang-gawain sa Kagawaran ng Estado sa Indiya, Sri Lanka, at Aprika mula 1952 hanggang 1953. Mula 1915 hanggang 1916, isa siyang katoto ng Pandaigdigang Dalubhasaan ng mga Maninistis at pangulo ng Pambasang Asosasyong Mediko._NEWLINE_Namatay siya sa gulang na 76.'